SA gaan optree teen ou reisverbodlysTokyo Sexwale Foto: Werner Beukes/SAPA Die departement van internasionale betrekkinge gaan aanhou met pogings om uitgedateerde reisverbodlyste wat voormalige ANC-vryheidsvegters se name op het, reg te stel. “Die Suid-Afrikaanse regering het reeds die saak met regeringsamptenare in Amerika bespreek en ons sal daarmee aanhou totdat dit reggestel is,” het Clayson Monyela, die departement se woordvoerder, gesê. Dit volg nadat die voormalige minister Tokyo Sexwale verlede week by die JFK-lughawe aangehou is, nadat beamptes sy naam op die wêreldwye terroristelys gesien het. Lees meer hier. Sexwale en verskeie ander anti-apartheidsaktiviste is op die verbodlys geplaas gedurende die apartheidsera. Hul name is nie ná 1994 van die lys verwyder nie. Sexwale het intussen veilig in die land aangekom.